[{"text_idx": "#000005", "text": "Gan weithio mewn partneriaeth a\u0302 Phrifysgol Caerdydd ac YLab, fe fydd y gronfa\u2019n gwahodd cyrff ein sector cyhoeddus i ddatblygu heriau ac i gysylltu a\u0302 sefydliadau sy\u2019n gallu darparu datrysiadau arloesol i\u2019r heriau a nodwyd. Nod yr ymagwedd hon yw gwneud defnydd o greadigrwydd a dyfeisgarwch y rhanbarth a dod a\u0302\u2019r sectorau cyhoeddus a phreifat ynghyd er mwyn cyflenwi datrysiadau newydd, lle nad oes yna ddatrysiad masnachol yn bodoli ar hyn o bryd, ac i ddarparu llwybr i farchnadoedd ar gyfer y datrysiad."}, {"text_idx": "#000006", "text": "Mae Prifddinas-Ranbarth Caerdydd wedi nodi tair thema flaenoriaethol allweddol y mae\u2019n dymuno i\u2019r heriau roi sylw iddynt. Y gyntaf yw cyflymu datgarboneiddio \u2013 yn benodol, yn gysylltiedig a\u0302 gwella ansawdd aer, a thrafnidiaeth. Yr ail yw gwella iechyd a lles dinasyddion y rhanbarth, gan ystyried materion megis bwyd ac iechyd, a diogeledd bwyd. Y drydedd yw cefnogi, gwella a thrawsnewid cymunedau, gan ganolbwyntio ar ganol trefi, prif strydoedd a chymunedau gwledig."}, {"text_idx": "#000008", "text": "Mae\u2019r gronfa hefyd yn rhoi her i sefydliadau\u2019r sector preifat a\u2019r trydydd sector: dyma\u2019r broblem rydym wedi\u2019i nodi ac wedi canfod datrysiad arloesol iddi. Yn wahanol i ymarferion caffael blaenorol, o dan y Gronfa Her ni fydd cyrff y sector cyhoeddus yn diffinio\u2019r datrysiad y mae arnynt ei eisiau ac wedyn yn gofyn i fusnesau\u2019r sector preifat gyflwyno cynnig i\u2019w ddarparu."}, {"text_idx": "#000012", "text": "Mae gan y gronfa elfennau eraill sy\u2019n egluro pam mae gan bobl ym Mhrifddinas-Ranbarth Caerdydd obeithion uchel ar ei chyfer. Caiff y datrysiadau arfaethedig eu barnu yn erbyn cyfres o feini prawf a gynlluniwyd i sicrhau y ca\u0302nt yr effaith gadarnhaol uchaf bosibl. Caiff datrysiadau\u2019u barnu nid yn unig ar eu newydd-deb ond hefyd ar eu gallu i greu gwelliannau radicalaidd, ac yn hanfodol, ar eu potensial ar gyfer canlyniadau masnachol sydd a\u0302\u2019r gallu i newid mewn maint neu raddfa."}, {"text_idx": "#000013", "text": "Bydd yn rhaid iddynt gyflawni effaith sylweddol mewn perthynas a\u0302 graddfa\u2019r broblem a\u2019r adnoddau y maent yn eu defnyddio. Byddant yn datblygu sgiliau a gwybodaeth newydd, ac yn darparu gwelliannau i wasanaethau cyhoeddus sy\u2019n sylweddol, sy\u2019n gallu newid ac sy\u2019n gynaliadwy. Ac fe fydd ganddynt lwybr at farchnadoedd ac fe fyddant yn cyflenwi canlyniadau o ran datblygu cyfoeth lleol o fewn y rhanbarth."}, {"text_idx": "#000014", "text": "Yn y cam cychwynnol, fe fydd y gwaith yn cylchdroi o amgylch adnabod yr union heriau, ac i\u2019r diben hwnnw, fe ymofynnir datganiadau o ddiddordeb o ddifri\u2019 yn awr gan holl sefydliadau\u2019r sector cyhoeddus sy\u2019n weithredol ym Mhrifddinas-Ranbarth Caerdydd."}, {"text_idx": "#000015", "text": "Bydd yna weithdai\u2019n dilyn yn ddiweddarach eleni i ganiata\u0301u cyfleoedd i sefydliadau\u2019r sector cyhoeddus weithio a\u0302 Thi\u0302m Cronfa Her Prifddinas-Ranbarth Caerdydd a\u2019n partneriaid arloesi, Prifysgol Caerdydd, i ddatblygu\u2019r heriau."}, {"text_idx": "#000018", "text": "Mae\u2019r Gronfa Her yn parhau ag athroniaeth Prifddinas-Ranbarth Caerdydd o fynd i\u2019r afael a\u0302 datblygu economaidd mewn ffordd wahanol, ffordd sy\u2019n fwy cydweithredol a chynhwysol. Bydd ti\u0302m y Gronfa\u2019n datblygu arferion a thechnegau sydd wedi profi\u2019n llwyddiannus; er enghraifft, mewn Menter Ymchwil Busnesau Bach, i greu ymagwedd benodedig sydd wedi\u2019i llunio\u2019n unswydd i ddiwallu anghenion y rhanbarth. Mae\u2019n ymagwedd a gynlluniwyd i harneisio nerth cwmni\u0308au bach a chanolig mwyaf arloesol y rhanbarth, i ailfywiogi\u2019r economi sylfaenol, ac i radicaleiddio caffael cyhoeddus mewn ffordd sy\u2019n rhoi mwy o werth am arian, sy\u2019n creu gwell canlyniadau i ddinasyddion a chymunedau, ac sy\u2019n hyrwyddo twf economaidd cytbwys."}, {"text_idx": "#000019", "text": "Mae Prifddinas-Ranbarth Caerdydd yn bodoli i wneud y rhanbarth yn fwy cystadleuol a chadarn. Y Gronfa Her yw\u2019r offer diweddaraf ym mlwch offer Prifddinas-Ranbarth Caerdydd wrth iddi geisio gwneud hynny."}, {"text_idx": "#000023", "text": "\u201cMae cymeradwyaeth Cronfa Her Prifddinas-Ranbarth Caerdydd yn ddatblygiad gwirioneddol gyffrous ar gyfer y ddinas-ranbarth, yn enwedig wrth inni geisio ailadeiladu\u2019r economi yn sgi\u0302l Covid-19. Bydd y Gronfa Her yn ysgogi\u2019r cydweithrediad rhwng ymchwilwyr Prifysgol Caerdydd a Phrifddinas-Ranbarth Caerdydd yngly\u0302n a\u0302 datblygu economaidd lleol, ac mae\u2019n cynnig y cyfle i ddarparwyr gwasanaethau cyhoeddus elwa o arbenigedd ymchwil ac arloesedd y Brifysgol wrth inni ymdrechu ar y cyd i ganfod datrysiadau i heriau cymdeithasol allweddol.\u201d"}, {"text_idx": "#000025", "text": "\u201cRydym wrth ein bodd o fod yn cydweithredu a\u0302 Phrifddinas-Ranbarth Caerdydd ar y Gronfa Her hon. Diben Rhaglen Cronfa Her Prifddinas-Ranbarth Caerdydd yw creu cyfleoedd masnachol i gwmni\u0308au sy\u2019n cynnig datrysiadau addawol ac arloesol i heriau cymdeithasol mawrion a ganfuwyd gan gyrff cyhoeddus. Mae gan di\u0302m Prifysgol Caerdydd hanes o lwyddiant mewn ymchwil sy\u2019n arwain drwy\u2019r byd ac effaith ar bolisi arloesi, datblygu economaidd ac arloesi mewn gwasanaethau cyhoeddus, ac fe fyddwn yn gweithio a\u0302 Phrifddinas-Ranbarth Caerdydd a phartneriaid i ddatblygu a chyflenwi rhaglen arloesol o weithgareddau sy\u2019n adeiladu o ymagweddau sydd wedi profi\u2019n llwyddiannus i greu rhaglen benodedig.\u201d"}, {"text_idx": "#000026", "text": "I gael rhagor o wybodaeth, cliciwch yma neu cysylltwch a\u0302 ni yn: CCRChallengeFund@cardiff.ac.uk"}]